บาทเปิด32.84 บาทต่อดอลลาร์ แข็งค่า
เงินบาทเปิดตลาด 32.84 บาทต่อดอลลาร์ แข็งค่าสวนทางตลาด ให้กรอบวันนี้ 32.70-32.90 บาทต่อดอลลาร์ จับตาทิศทาง Flow
12 พ.ย. 2564

เมื่อวันที่ 12 พ.ย. 64 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.84 บาท/ดอลลาร์ ปรับตัวแข็งค่าจาก ปิดตลาดเย็นวานนี้ที่ระดับ 32.90 บาท/ดอลลาร์ หลังมีแรงขายดอลลาร์จากผู้ส่งออกทองคำ สวนทางกับตลาดโลกที่ดอลลาร์ยังคงปรับตัว แข็งค่าต่อเนื่อง เพราะมีความกังวลเรื่องตัวเลขเงินเฟ้อของสหรัฐสูงขึ้นจนเกรงกันว่าธนาคารกลางสหรัฐ (เฟด) อาจปรับขึ้นดอกเบี้ยเร็วกว่ากำหนดเดิม"บาทปรับตัวแข็งค่าจากเย็นวานนี้หลังมีแรงขายดอลลาร์จากผู้ค้าทองคำ สวนทางกับตลาดโลกที่ดอลลาร์แข็งค่า" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 32.70 - 32.90 บาท/ดอลลาร์ โดยต้องติดตามทิศทางของเงินทุนต่างประเทศจากผู้ค้าทองคำ หลังราคาทองปรับตัวเพิ่มขึ้นกว่า 15 ดอลลาร์/ออนซ์